# Výbor Národnej rady Slovenskej republiky

**pre sociálne veci a bývanie**

9. októbra 2007

## Informácia

k vládnemu návrhu zákona, ktorým sa mení a dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov (tlač 371).

Predseda Národnej rady Slovenskej republiky uznesením č. 482 z 11. septembra 2007 pridelil Výboru Národnej rady Slovenskej republiky pre sociálne veci a bývanie na prerokovanie predmetný vládny návrh zákona (tlač 371) v termíne do 15. októbra  2007.

Na prerokovanie uvedeného vládneho návrhu zákona som zvolal Výbor Národnej rady Slovenskej republiky pre sociálne veci a bývanie na 9. októbra 2007 o 10.30 h.

Informujem týmto gestorský výbor (Ústavnoprávny výbor NR SR), že z celkového počtu 12 členov výboru, boli prítomní 3 členovia a výbor o návrhu nerokoval, lebo **nebol  uznášaniaschopný**.

**Jozef Halecký**

**predseda výboru**